ຕະຫລາດວຽກງານໃນສະຫະລັດ ບໍ່ມີການຂະຫຍາຍໂຕເລີຍ ໃນເດືອນສິງຫາ (ເບິ່ງວີດີໂອ)
ອະນາຄົດສໍາລັບ​​ຊາວ​ອາ​ເມ​ຣິກັນ ທີ່​ຫວ່າງ​ງານ​ນັ້ນ​ ແມ່ນຍັງ​ມື​ດມົນ​ ລຸນ​ຫລັງ​ທີ່​ມີ​ລາຍ​ງານ​ກ່ຽວ​ກັບ​ວຽກງານ​ ທີ່​ອ່ອນ​ແອ​ທີ່​ສຸດ ອອກມາ.
ການເຕີບໂຕດ້ານວຽກງານຂອງສະຫະລັດໄດ້ຢຸດຊະງັກລົງ ໃນເດືອນສິງຫາຜ່ານມານີ້ ໃນຂະນະການປົດຄົນອອກຈາກງານຊົ່ວຄາວຂອງລັດ ຖະບານ ໄດ້ລົບລ້າງຜົນກໍາໄລທີ່ໄດ້ມາໜ້ອຍດຽວໃນພາກສ່ວນເອກະຊົນ ກະຊວງແຮງງານສະຫະລັດກ່າວວ່າ ວົງການທຸລະກິດຂອງອາເມຣິກາ ໄດ້ເພີ່ມໜ້າວຽກຂຶ້ນແຕ່ພຽງ 17,000 ວຽກເທົ່ານັ້ນໃນເດືອນຜ່ານມານີ້ ຊຶ່ງແມ່ນໜ້ອຍກ່ວາໂຕເລກທີ່ພວກນັກວິເຄາະໜ້າວຽກໄດ້ຄາດຄະເນໄວ້ວ່າ ຈະມີຈໍານວນເຖິງ 100,000 ວຽກນັ້ນຢ່າງຫລວງຫລາຍ ບໍ່ພໍແຕ່ເທົ່ານັ້ນ ພາກສ່ວນລັດ ແລະລັດຖະບານ ກາງ ກໍໄດ້ຕັດພະນກັງານລົງໄປອີກ ຜົນກໍຄື ບໍ່ມີການເພີ່ມໜ້າວຽກໃດໆຂຶ້ນເລີຍໃນເດືອນສິງຫາ ທອງປານ ມີເລຶ່ອງນີ້ມາສະເໜີທ່ານ ສະຖານນະການໃນອະນາຄົດສໍາລັບຊາວອາເມຣິກັນທີ່ຫວ່າງງານນັ້ນແມ່ນ ຍັງມືດມົນ ລຸນຫລັງທີ່ມີລາຍງານກ່ຽວກັບວຽກງານທີ່ອ່ອນແອທີ່ສຸດໃນໄລຍະເກືອບນຶ່ງປີ ທີ່ປາກົດອອກມາໃນວັນສຸກແລ້ວນີ້ ພວກນັກວິເຄາະກ່າວວ່າ ການນັດຢຸດງານປະທ້ວງເປັນເວລາສອງອາ ທິດໂດຍບໍລິສັດໂທລະສັບໄຮ້ສາຍທີ່ສໍາຄັນບໍລິສັດນຶ່ງ ໄດ້ອາດເຮັດໃຫ້ຕົວເລກຕົກຕໍ່າລົງ ແຕ່ເຖິງແມ່ນວ່າອັດຕາການຫວ່າງງານແຫ່ງຊາດຍັງຢຸດຢູ່ທີ່ລະດັບ 9 1 ເປີເຊັນກໍຕາມ ທ່ານ James Bianco ແຫ່ງບໍລິສັດຄົ້ນຄ້ວາ Bianco ຫລື Bianco Research ກ່າວວ່າ ມີຂ່າວດີໜ້ອຍຫລາຍ ຢູ່ໃນລາຍງານສະບັບລ່າສຸດຂອງລັດຖະບານ ທ່ານ Bianco ເວົ້າວ່າ: “ ຕະຫລາດຮຸ້ນສະຫະລັດຕົກຕໍ່າລົງ ຫລັງຈາກລາຍງານກ່ຽວກັບໜ້າວຽກທີ່ອ່ອນແອ ເຊ່ນດຽວກັນກັບພວກຕະຫລາດທີ່ວິຕົກກັງວົນໃຈ ຈາກຂົງເຂດເອເຊຍ ໄປຫາຢຸໂຣບ ທີ່ປະເທດອິຕາລີ ບ່ອນທີ່ພວກນັກຊ່ຽວຊານດ້ານເສດຖະກິດໄດ້ໄປເຕົ້າໂຮມກັນເມື່ອວັນສຸກ ຜ່ານມາ ເພື່ອຫາລືກັນກ່ຽວກັບຊ່ອງທາງຂອງກາ ຟື້ນຕົວຄືນຂອງເສດຖະກິດໂລກນັ້ນ ການ ປະເມີນສະພາບການແມ່ນບໍ່ແຈ່ມໃສເລີຍ ທ່ານ Nouriel Roubini ອາຈານສອນວິຊາເສດຖະສາດ ປະຈໍາມະຫາ ວິດທະຍາໄລ New York ມີຄວາມເຫັນວ່າ: ພວກນັກເສດຖະສາດກ່າວວ່າ ການເຕີບໂຕທີ່ຊ້າລົງໃນສະຫະລັດ ແລະວິກິດການໜີ້ສິນ ໃນພາກພື້ນຢຸໂຣບນັ້ນ ແມ່ນໄດ້ເຮັດໃຫ້ໂອກາດທີ່ຈະເກີດການຖົດຖອຍຢ່າງໜັກອີກຄັ້ງນຶ່ງ ນັ້ນ ເພີ່ມທະວີຂຶ້ນ ແລະນັ້ນກໍຈະສ້າງຄວາມກົດດັນຢ່າງໃຫຍ່ກວ່າເກົ່າຕໍ່ວໍຊິງຕັນ ບ່ອນທີ່ ປະທານາທິບໍດີບາຣັກ ໂອບາມາ ຈະປະກາດໂຄງການລິເລີ່ມໜ້າວຽກທີ່ສໍາຄັນໃນແລງວັນ ພະຫັດມື້ນີ້ ຕໍ່ກອງປະຊຸມຄົບຊຸດຂອງລັດຖະສະພາສະຫະລັດ ທ່ານ Gene Sperling ຜູ້ອໍານວຍການສະພາເສດຖະກິດແຫ່ງຊາດປະຈໍາທໍານຽບຂາວ ກ່າວວ່າ ຂໍ້ສະເໜີຂອງ ປະທານາທິບໍດີນັ້ນ ຖືວ່າສໍາຄັນຫລາຍ ແລະສົມຄວນທີ່ຈະໄດ້ຮັບການສະໜັບສະໜຸນຈາກ ທັງສອງພັກການເມືອງ ທ່ານ Sperling ເວົ້າວ່າ: ແຕ່ວ່າ ພ້ອມກັບການເລືອກຕັ້ງທົ່ວປະເທດ ທີ່ຈະມີຂຶ້ນໃນພຽງແຕ່ 15 ເດືອນຕໍ່ໜ້ານີ້ ພວກ ນັກລົງທຶນທັງຫລາຍແມ່ນບໍ່ມີຄວາມຮູ້ສຶກໃນແງ່ດີ ປານໃດເລີຍ